### Υπομέτρο 7.3: Ανάπτυξη ευρυζωνικών υποδομών στις αγροτικές περιοχές

Το υπομέτρο αφορά στη δημιουργία, βελτίωση ή επέκταση ευρυζωνικών υποδομών δικτύων NGA για την κάλυψη των αγροτικών περιοχών (βλ. λευκές NGA περιοχές-οικισμοί), συνεισφέροντας στην πρόσβαση σε γνώση, πληροφορίες και υπηρεσίες με το μικρότερο δυνατό κόστος και την εν γένει άρση του απομονωτισμού.

###### Όροι Επιλεξιμότητας

* Τα έργα αφορούν αγροτικές περιοχές, ήτοι οι 22 Νομοί (NUTS 3) έτσι όπως καταγράφονται στο σχετικό Πίνακα στο Πεδίο Περιγραφής του Μέτρου (General description of the measure), ως «Κυρίαρχα Αγροτικές ορεινές ή /και νησιωτικές περιοχές».
* Στους παραπάνω αναφερόμενους Νομούς, επιλέξιμοι είναι «λευκοί NGA» οικισμοί, οι οποίοι έχουν προκύψει ύστερα από σχετική λεπτομερή χαρτογράφηση και ανάλυση της κάλυψης σε συνδυασμό με διενέργεια διαβούλευσης (βλ. Κατευθυντήριες Γραμμές για τα ευρυζωνικά δίκτυα: 2013/C 25/01). Δεν είναι επιλέξιμοι οικισμοί (σε επίπεδο τοπικών ή δημοτικών κοινοτήτων) με πληθυσμό πάνω από 15.000 κάτοικοι ή αυτοί που προβλέπεται να καλυφθούν από το υλοποιούμενο έργο RURAL  BROADBAND.
* Θα πρέπει να τηρούνται οι λοιπές προϋποθέσεις για κρατική παρέμβαση στις ευρυζωνικές υποδομές (όπως τεχνολογική ουδετερότητα, χρήση υφιστάμενων δικτύων, διενέργεια διαβούλευσης, μη ύπαρξη επενδυτικού ενδιαφέροντος, τήρηση διαδικασιών «μεγάλου έργου» κλπ).
* Επίσης, κατά την εξέταση του φακέλου υποψηφιότητας θα πρέπει να εκπληρώνονται οι ακόλουθοι όροι, όπως αυτοί θα αναλυθούν περαιτέρω στη σχετική πρόσκληση:

α) τυπική πληρότητα και επιλεξιμότητα της πρότασης  (όπως εντός επιλέξιμης περιόδου και ορίου προϋπολογισμού και επιλεξιμότητας δικαιούχων, τήρηση της αρχής της μη διπλής χρηματοδότησης),

β) πληρότητα και σαφήνεια του περιεχομένου πρότασης, συμπεριλαμβανομένης της  ρεαλιστικότητας του πλαισίου υλοποίησης αυτής,

γ) συμβατότητα με το εθνικό και κοινοτικό θεσμικό πλαίσιο και τήρηση οριζοντίων αρχών (βλ. ισότητα, αειφορία, προσβασιμότητα),

δ) τήρηση όρων ως προς την σκοπιμότητα  (όπως αποδοτικότητα, αποτελεσματικότητα, βιωσιμότητα, λειτουργικότητα και αξιοποίηση παρέμβασης),

ε) ωριμότητας πρότασης (ως προς προπαρασκευαστικές ή άλλες ενέργειες),

στ) ύπαρξη σχετικής ικανότητας (όπως επιχειρησιακή, διοικητική) του υποψηφίου δικαιούχου.

Αρχές σχετικά με τον καθορισμό των κριτηρίων επιλογής

* Βαθμός τεκμηρίωσης αναγκαιότητας υλοποίησης της πράξης,
* Συνεισφορά – συμβατότητα σε άλλα μέτρα και προγράμματα συγχρηματοδοτούμενα ή μη, συμπεριλαμβανομένης της μόχλευσης πόρων.

**Μ 7.3: Ανάπτυξη ευρυζωνικών υποδομών στις αγροτικές περιοχές**

|  |  |  |  |  |  |
| --- | --- | --- | --- | --- | --- |
| **ΑΡΧΗ ΚΡΙΤΗΡΙΟΥ ΑΞΙΟΛΟΓΗΣΗΣ** | **Α/Α** | **ΚΡΙΤΗΡΙΟ** | **ΑΝΑΛΥΣΗ ΤΙΜΩΝ – ΚΑΤΑΣΤΑΣΗΣ ΚΡΙΤΗΡΙΟΥ** | **ΒΑΡΥΤΗΤΑ**  **(%)** | **ΜΟΡΙΟΔΟΤΗΣΗ** (κλίμακα 0-10) |
| 1. Βαθμός τεκμηρίωσης αναγκαιότητας υλοποίησης της πράξης | 1.1 | Εξετάζεται η παρεχόμενη στο ΤΔΠ τεκμηρίωση για την αναγκαιότητα υλοποίησης της πράξης και ο τρόπος με τον οποίο η προτεινόμενη πράξη συμβάλλει στην αντιμετώπιση της ανάγκης ή προβλήματος που έχει εντοπιστεί ή και του ειδικού στόχου που έχει προσδιοριστεί. Συγκεκριμένα εξετάζεται η παρέμβαση σε περιοχές που δεν καλύπτονται από ευρυζωνικές συνδέσεις υπερυψηλής ταχύτητας και δεν υπάρχει πρόθεση να καλυφθούν από ιδιωτικές επενδύσεις. Αξιολογείται η ύπαρξη σχετικής χαρτογράφησης | Δεν τεκμηριώνεται η αναγκαιότητα παρέμβασης | 39% | 0 |
| Τεκμηριώνεται η αναγκαιότητα παρέμβασης για την κάλυψη των περιοχών στόχου με υπερυψηλές ταχύτητες | 50 |
| Τεκμηριώνεται η αναγκαιότητα παρέμβασης για την κάλυψη των περιοχών στόχου με υπερυψηλές ταχύτητες και υπάρχει χαρτογράφηση ιδιωτικών επενδυτικών σχεδίων μέχρι το 2023 | 100 |
| 1.2 | Εξετάζεται αν η προτεινόμενη πράξη συμβάλλει στην αντιμετώπιση του προβλήματος της προσβασιμότητας του πληθυσμού των αγροτικών περιοχών ως προς την ποιότητα των υπηρεσιών. Συγκεκριμένα, για την φάση κατασκευής αξιολογούνται:  - Η ανάπτυξη Δικτύου ικανού να προσφέρει ευρυζωνικές συνδέσεις υπερυψηλής ταχύτητας στους τελικούς χρήστες με ταχύτητες τουλάχιστον 100Mbps ή τουλάχιστον 100Mbps -αναβαθμίσιμες σε 1 Gbps  - Η κάλυψη του συνόλου σχεδόν του διαθέσιμου πληθυσμού (>98% των συνδέσεων) των περιοχών στόχου, με υπηρεσία τουλάχιστον 100 Mbps και η κάλυψη όσο το δυνατόν μεγαλύτερου μέρους αυτού με υπηρεσία τουλάχιστον 100 Mbps αναβαθμίσιμη σε 1 Gbps (Κλάση Α’) (μεσοσταθμικά άνω του 63% των συνδέσεων ) | Θετική γνωμοδότηση | 26% | 100 |
| Αρνητική γνωμοδότηση | 0 |
| 2. Συνεισφορά – συμβατότητα σε άλλα μέτρα και προγράμματα συγχρηματοδοτούμενα ή μη, συμπεριλαμβανομένης της μόχλευσης πόρων | 2.1 | Εξετάζεται ο βαθμός συνέργειας και συμπληρωματικότητας με άλλες πράξεις για την ευρυζωνικότητα, καθώς και με το Εθνικό Σχέδιο NGA, που είτε έχουν ολοκληρωθεί, είτε υλοποιούνται, είτε σχεδιάζονται να υλοποιηθούν στο πλαίσιο του ΕΠΑΝΕΚ, του ΠΑΑ, των ΠΕΠ ή άλλων προγραμμάτων, ώστε να εξασφαλίζεται πολλαπλασιαστικό αποτέλεσμα από την υλοποίησή της. | Αναγνωρίσιμη συνέργεια / συμπληρωματικότητα | 21% | 100 |
| Μη αναγνωρίσιμη συνέργεια / συμπληρωματικότητα | **0** |
| 2.2 | Αξιολογείται η ύπαρξη μόχλευσης επιπρόσθετων πόρων (ιδιωτικών ή κρατικών εκτός εθνικής συμμετοχής σε συγχρηματοδοτούμενα έργα) , συνεισφέροντας στην συνέργεια της πράξης με λοιπές παρεμβάσεις του Ιδιωτικού ή Δημοσίου Τομέα και στην μακροχρόνια λειτουργία των έργων Ευρυζωνικών Υποδομών | Ύπαρξη μόχλευσης επιπρόσθετων πόρων | **14%** | **100** |
| Μη ύπαρξη μόχλευσης επιπρόσθετων πόρων | **0** |
| Μη ύπαρξη μόχλευσης επιπρόσθετων πόρων | **0** |
| ***ΕΛΑΧΙΣΤΗ ΒΑΘΜΟΛΟΓΙΑ ΠΟΥ ΟΦΕΙΛΕΙ ΝΑ ΣΥΓΚΕΝΤΡΩΣΕΙ Ο ΕΝ ΔΥΝΑΜΕΙ ΔΙΚΑΙΟΥΧΟΣ*** *(% της μέγιστης βαθμολογίας)*  *ΒΑΘΜΟΛΟΓΙΑ = ΒΑΡΥΤΗΤΑ Χ ΜΟΡΙΟΔΟΤΗΣΗ* | | | | | **30** |

|  |  |
| --- | --- |
| **ΒΑΘΜΟΛΟΓΙΑ = ΒΑΡΥΤΗΤΑ Χ ΜΟΡΙΟΔΟΤΗΣΗ** | |
| **ΜΕΓΙΣΤΗ ΔΥΝΑΤΗ ΒΑΘΜΟΛΟΓΙΑ** | **100 βαθμοί** |
| **ΕΛΑΧΙΣΤΗ ΒΑΘΜΟΛΟΓΙΑ** | **30 βαθμοί** |
| ***ΕΛΑΧΙΣΤΟ ΠΟΣΟΣΤΟ ΒΑΘΜΟΛΟΓΙΑΣ ΠΟΥ ΟΦΕΙΛΕΙ ΝΑ ΣΥΓΚΕΝΤΡΩΣΕΙ Ο ΕΝ ΔΥΝΑΜΕΙ ΔΙΚΑΙΟΥΧΟΣ*** | ***30 (% της μέγιστης βαθμολογίας)*** |